আরএমজি বিডি নিউজ ডেস্ক:সৌদি যুবরাজের সামাজিক মাধ্যমের অ্যাকাউন্টগুলো চালাতেন তিনি। গত বছর থেকে এ পর্যন্ত কয়েকশ সৌদি অভিজাত ব্যক্তিকে গ্রেপ্তার কার্যক্রমে পেছন থেকে নেতৃত্ব দেন তিনি। যিনি লেবাননের একজন প্রধানমন্ত্রীকেও আটক করেন, তিনিই স্কাইপেতে বসে তুরস্কের ইস্তাম্বুলের সৌদি কনস্যুলেটে সাংবাদিক জামাল খাসোগি হত্যাকাণ্ডের নির্দেশনা দেন। দুজন উচ্চপদস্থ গোয়েন্দা কর্মকর্তার বরাতে বার্তা সংস্থা রয়টার্স এমনটি জানিয়েছে।